În urma atentatelor teroriste din 22 martie 2016, gara a fost temporar închisă. O lună mai târziu a fost redeschisă temporar vechea gară, deoarece terminalul de plecări, în care accesul se face din noua gară, nu era încă disponibil pentru călători. Odată cu deschiderea, gării i-a fost schimbată și denumirea. Fostul nume neerlandez „Brussel-Nationaal-Luchthaven” a fost schimbat în „Brussels Airport-Zaventem”. Pe 8 iunie 2016, noua gară de sub terminalul de plecări a fost redeschisă.